
Parlamentul  României

Camera  Deputaților

Comisia pentru industrii si servicii










București, 19.05.2020




                                                    Nr.4c-3/54/2020
BIROUL PERMANENT
AL

CAMEREI DEPUTAȚILOR



Vă înaintăm, alăturat, Raportul asupra proiectului de Lege pentru modificarea Legii nr.230 din 7 iunie 2006 a serviciului de iluminat public, transmis cu adresa nr.P.L.x. 56/2020 din 17 februarie 2020.



În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.

PREȘEDINTE,

Iulian Iancu
Parlamentul  României

Camera  Deputaților

Comisia pentru industrii si servicii


București, 19.05.2020




                                                    Nr.4c-3/54/2020
R A P O R T

asupra proiectului de Lege pentru modificarea Legii nr.230 din 7 iunie 2006 a serviciului de iluminat public


În conformitate cu prevederile art.94 din Regulamentul Camerei Deputaților, republicat, Comisia pentru industrii și servicii a fost sesizată, spre dezbatere în fond, cu proiectul de Lege pentru modificarea Legii nr.230 din 7 iunie 2006 a serviciului de iluminat public, provenit dintr-o propunere legislativă a domnului deputat Pop Andrei – P.S.D., transmis cu adresa nr.P.L.x. 56/2020 din 17 februarie 2020, înregistrat la comisie sub nr.4c-3/54/2020 din 18 februarie 2020.



Consiliul Legislativ, cu avizul nr.924/5.11.2019, avizează favorabil propunerea legislativă cu observații și propuneri.


Consiliul Economic și Social, prin actul nr.5432/22.10.2019, avizează nefavorabil actul normativ.



Guvernul României, prin actul nr.555/DPSG/13.04.2020, susține adoptarea inițiativei legislative cu propuneri și observații.



Senatul, în calitate de primă Cameră sesizată, a adoptat proiectul de lege în condițiile art.75 alin.(2) teza a III-a din Constituția României, republicată.



Proiectul de lege are ca obiect de reglementare modificarea Legii serviciului de iluminat public nr.230/2006, în sensul completării alineatului (2) al articolului 2 prin includerea sistemelor de supraveghere video în definiția ansamblurilor de elemente ce constituie sistemul de iluminat public, modificarea fiind necesară pentru facilitarea realizării unor investiții care au ca scop creșterea gradului de siguranță în cadrul unităților administrativ-teritoriale.



Membrii Comisiei pentru industrii și servicii au examinat proiectul de lege în ședința online din 18 mai 2020 și au hotărât, cu majoritate de voturi, să propună plenului Camerei Deputaților adoptarea proiectului de Lege pentru modificarea Legii nr.230 din 7 iunie 2006 a serviciului de iluminat public, cu amendamente admise prevăzute în anexa care face parte integrantă din prezentul raport.



La lucrările comisiei au fost prezenți 17 deputați din totalul de 22 deputați membri ai comisiei.



La lucrările comisiei a participat, în calitate de invitat, din partea Autorității Naționale de Reglementare pentru Serviciile Comunitare de Utilități Publice domnul Ionel Tescaru – președinte.



În raport de obiectul și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, Camera decizională pentru acest proiect de lege este Camera Deputaților.

PREȘEDINTE,                              


 

 SECRETAR,

       
 
           
 Iulian Iancu                              



         Adnagi Slavoliub
Consilier parlamentar, Isabela Patricia Robe

Anexă
A M E N D A M E N T E    A D M I S E

	Nr.

crt.
	Text Lege nr.230/2006
	Text adoptat de Senat
	Amendamente admise/Autor
	Motivația

	0
	1
	2
	3
	4

	1.
	 
	Titlul Legii

LEGE

pentru modificarea Legii nr.230 din 7 iunie 2006 a serviciului de iluminat public


	Titlul Legii

LEGE

pentru completarea art.4 din Legea serviciului de iluminat public nr.230/2006

	Conform normelor de tehnică legislativă.

	2.
	 
	Articol unic. – Art.2 alin.(2) al Legii nr.230 din 7 iunie 2006 a serviciului de iluminat public se modifică și va avea următorul cuprins:


	Articol unic. – La articolul 4 din Legea serviciului de iluminat public nr.230/2006, publicată în Monitorul Oficial al României, Partea I, nr.517 din 15 iunie 2006, după alineatul (7) se introduce un nou alineat, alineatul (8) cu următrul cuprins:

	Conform normelor de tehnică legislativă.

	3.
	Art.2. - (2) În înţelesul prezentei legi, sistemul de iluminat public este ansamblul format din puncte de aprindere, cutii de distribuţie, cutii de trecere, linii electrice de joasă tensiune subterane sau aeriene, 
	„Articolul 2

(2) În înţelesul prezentei legi, sistemul de iluminat public este ansamblul format din puncte de aprindere, cutii de distribuţie, cutii de trecere, linii electrice de joasă tensiune subterane sau aeriene, fundaţii, stâlpi, 
	Se elimină.

	Sistemul de iluminat public se realizează prin intermediul unui ansamblu tehnologic și funcțional, alcătuit din construcții, 


	0
	1
	2
	3
	4

	
	fundaţii, stâlpi, instalaţii de legare la pământ, console, corpuri de iluminat, accesorii, conductoare, izolatoare, cleme, armături, echipamente de comandă, automatizare şi măsurare utilizate pentru iluminatul public.

	instalaţii de legare la pământ, console, corpuri de iluminat, accesorii, conductoare, izolatoare, cleme, armături, echipamente de comandă, automatizare, măsurare, supraveghere video utilizate pentru iluminatul public.”
	
	instalații și echipamante.

	4.
	 
	
	„(8) Unitățile administrativ-teritoriale au dreptul de a monta echipamente electronice de supraveghere video pe stâlpii ce compun sistemul de iluminat public cu obligația respectării prevederilor Legii nr.190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), cu modificările ulterioare, fără obligația de plată către proprietarul sistemului de iluminat public.”

	Textul are în vedere sprijinirea autorităților administrației publice locale și crearea cadrului legal necesar pentru utilizarea infrastructurii sistemului de distribuție a energiei electrice pentru montarea sistemelor de supraveghere video.

